בס"ד

**Entity Framework**

**עבודה**

כתבי תוכנה העורכת מבחנים בחשבון לתלמידים.

המבחנים מתבססים על מאגר של שאלות. במאגר שמור תוכן השאלה, מס' האחוזים המוקצב לה, והתשובה הנכונה, לשאלות מסוג שאלות אמריקאיות שמורות בנוסף גם N תשובות.

כמו כן במאגר המידע שמורים פרטי התלמיד (שם, שם משתמש וסיסמה למערכת) והיסטוריית הציונים של התלמיד. (קוד תלמיד, תאריך מבחן, ציון).

1. קלטי את פרטי המשתמש. המשתמש צריך להזין שם משתמש וסיסמה, ורק אם הם תואמים לנתונים ב – DB הוא יכול להתחיל מבחן.
2. מבחן

* בשלב זה תישלפנה השאלות המרכיבות את המבחן.

המבחן אמור להיבנות בצורה רנדומלית מ 5 שאלות רגילות השוות 6 אחוזים כל אחת, מ 4 שאלות רגילות השוות 10 אחוזים כל אחת, ומ- 6 שאלות אמריקאיות השוות 5 אחוזים כל אחת.

בצעי שליפות ב – linq.

דוגמה למיון רנדומלי: .OrderBy(x => Guid.NewGuid())

* עברי בלולאה על כל השאלות והציגי כל שאלה למשתמש.

בשאלה אמריקאית: הציגי את התשובות ממוספרות. הציגי אותן בסדר רנדומלי. למשל השאלה הבאה תוצג פעם אחת כך:

1+2=

1. 2
2. 3
3. 1

ופעם אחרת תוצג כך:

1+2=

1. 1
2. 2
3. 3

קלטי מהמשתמש את התשובה.

בשאלה רגילה: יש לקלוט את התשובה. במידה והמשתמש הזין מחרוזת השונה ממספר בקשי ממנו להזין שוב את התשובה.

בשאלה אמריקאית: יש לקלוט את מספר התשובה. במידה והמשתמש הזין מחרוזת השונה ממספר או מספר שאינו בטווח התשובות (נניח יש 4 תשובות לשאלה והוא הזין את המספר 0 או את המספר 5) בקשי ממנו להזין שוב את מספר התשובה.

לאחר קליטת התשובה יש לבדוק אם היא תקינה או לא. במידה והיא תקינה המשתמש יקבל ניקוד על שאלה זו.

לאחר קליטת התשובה יש להציג למשתמש את השאלה הבאה.

* בסיום כל השאלות יש להציג למשתמש את הציון ולשמור רשומה ב – DB עם קוד התלמיד, תאריך המבחן והציון.

בהצלחה